Gape fa motho a dira sengwe ka ‘moya otlhe wa gagwe,’ seno se kaya gore o dira sotlhe se a ka se kgonang kgotsa o ntsha ga tshwene. (Mathaio 22:37; Duteronome 6:5) Gape lefoko “moya” le ka dirisiwa go tlhalosa keletso e sebopiwa se se tshelang se nang le yone. Motho kgotsa phologolo e e suleng e ka bidiwa moya o o suleng.—Dipalo 6:6; Diane 23:2; Isaia 56:11; Hagai 2:13. Gape thapelo e ne ya nthusa go fenya diteko tse di boima. Batho ba ke neng ke ba kolota ba ne ba itse gore ke nna kae mme ba ne ba batla madi a bone. Ke ne ka tshwenyega thata mo maikutlong. Mme fa ke ntse ke bala Baebele letsatsi le letsatsi ke ne ka bala Isaia 41:10. Mo temaneng eo, Modimo o ne a solofetsa batlhanka ba gagwe ba ba ikanyegang jaana: ‘Ke tla lo thusa tota.’ Tsholofetso eo e ne ya nnonotsha ya bo ya dira gore ke nne pelokgale. Ke ne ka dira ka natla mme kgabagare ka rarabolola mathata a ke neng ke na le one a madi. Ka 2000, ke ne ka tshwanelega go kolobediwa gore ke nne mongwe wa Basupi ba ga Jehofa.